b'\n_START_ARTICLE_\nGeorge Patrick Dwyer\n_START_PARAGRAPH_\nGeorge Patrick Dwyer (25. syyskuuta 1908 Manchester \xe2\x80\x93 17. syyskuuta 1987) oli brittil\xc3\xa4inen roomalaiskatolinen arkkipiispa. H\xc3\xa4net vihittiin papiksi 1. marraskuuta 1932 ja nimitettiin Leedsin hiippakunnan johtoon 3. elokuuta 1957. Piispaksi vihkiminen seurasi 24. syyskuuta. P\xc3\xa4\xc3\xa4konsekraattorina toimi John Carmel Heenan, jota avustivat George Andrew Beck ja Cyril Edward Restieaux._NEWLINE_Dwyer sai 5. lokakuuta 1965 nimityksen Birminghamin arkkipiispaksi, jona h\xc3\xa4n toimi, kunnes j\xc3\xa4i el\xc3\xa4kkeelle 1. syyskuuta 1981. H\xc3\xa4n osallistui Vatikaanin toiseen kirkolliskokoukseen.'